ชั้นเรียนท่องจำข้อพระคัมภีร์

คู่มือผู้เรียน

ฉบับที่ 1

**โดยเดวิด เบทติ้**



ชั้นเรียนท่องจำข้อพระคัมภีร์

คู่มือผู้เรียน

ฉบับที่ 1

โดยเดวิด เบทติ้

ข้อพระคัมภีร์ที่ใช้อ้างอิงในบทเรียนนี้มาจากพระคัมภีร์ฉบับต่อไปนี้:

เราใช้ตามฉบับพระคัมภีร์ไทย ฉบับมาตรฐาน THSV11

เอกสารทั้งหมดได้จดลิขสิทธิ์โดย Copyright © 2020, Teen Challenge USA

เดิมที บทเรียนนี้ได้ถูกตีพิมพ์เป็นภาษาอังกฤษชื่อ *Scripture Memorization Class 3th edition*

เราอนุญาตให้ผลิตและแจกจ่ายเอกสารเหล่านี้เพื่อใช้กับทีนชาลเล้นจ์ และพันธกิจซึ่งคล้ายคลึงกัน ในคริสตจักรท้องถิ่น ในโรงเรียน องค์การและกับบุคคล เอกสารเหล่านี้ยังดาวน์โหลดฟรีจากอินเทอร์เน็ตที่เว็บไซต์: [www.iTeenChallenge.org](http://www.iTeenChallenge.org) สงวนสิทธิ์ในการผลิตและจำหน่ายนอกจากจะได้รับอนุญาตเป็นลายลักษณ์อักษรจากทีนชาล์เล้นจ์สากล หรือ Teen Challenge USA

บทเรียนนี้เป็นส่วนหนึ่งของ *การศึกษาสวนตัวสำหรับชีวิตใหม่* ซึ่งได้รับการพัฒนาเพื่อช่วย
คริสเตียนใหม่และผู้ที่ต้องการจะเติบโตฝ่ายจิตวิญญาณ บทเรียนถูกใช้ในคริสตจักร ในโรงเรียน
กับพันธกิจเรือนจำ ทีนชาลเล้นจ์ประเทศไทย และพันธกิจซึ่งคล้ายคลึงกันที่ทำงานกับคริสเตียนใหม่ หลักสูตร *การศึกษาสวนตัวสำหรับชีวิตใหม่* ออกแบบให้ใช้กับโปรแกรมเอกัตศึกษาส่วนตัว ยังมีคอร์ส สำหรับผู้ที่สนใจรับการอบรมเพิ่มเติมในการใช้และสอนหลักสูตร *การศึกษาสวนตัวสำหรับชีวิตใหม่*

หากสนใจรายละเอียดเพิ่มเติมเกี่ยวกับวิชานี้สามารถติดต่อได้ที่

Global Teen Challenge

PO Box 511

Columbus, GA, 31902 USA

Email: gtc@globaltc.org

Web: www.globaltc.org หรือ [www.iTeenChallenge.org](http://www.iTeenChallenge.org)

**วันที่มีการแก้ล่าสุด** 04-2020

สารบัญ

ฉันจะได้เรียนอะไรบ้างในวิชานี้? 5

ยินดีต้อนรับเข้าสู่ชั้นเรียนนี้! 6

ส่วนที่ 1: คำแนะนำทั่วไป 7

ส่วนที่ 2: คำแนะนำสำหรับท่องจำข้อพระคัมภีร์ 10

ส่วนที่ 3: โครงการพิเศษ 12

ลักษณะของเป้าหมายการประยุกต์ใช้ส่วนตัว 20

ทำไมจึงต้องท่องจำข้อพระคัมภีร์? 21

การท่องจำข้อพระคัมภีร์จะ… 22

ฉันจะได้เรียนอะไรบ้างในวิชานี้**?**

1. ฉันจะได้ท่องจำข้อพระคัมภีร์
2. ฉันจะพบว่าพระเจ้ากำลังสอนอะไรจากข้อพระคัมภีร์ที่ท่องจำ
3. ฉันจะตั้งใจทำสามสิ่งจากการประยุกต์ความจริงจากข้อท่องจำมาใช้ในชีวิตประจำวัน
4. ฉันจะเริ่มต้นปฎิบัติหลักการของพระคัมภีร์เหล่านั้นในชีวิตประจำวัน
5. ฉันจะเริ่มต้นคิดถึงข้อท่องจำเหล่านี้ว่ามีความหมายอย่างไรเมื่อฉันพบสถานการณ์ลำบากในชีวิต
6. ฉันจะเริ่มต้นนำหลักการจากพระคัมภีร์มาแทนที่ความคิดหยุมหยิม (และการทดลอง)ในอดีต
7. ฉันจะใช้ข้อท่องจำเหล่านี้เป็นจุดเริ่มต้นการสนทนากับคนอื่นที่นี่

ยินดีต้อนรับเข้าสู่ชั้นเรียนนี้!

เราหวังว่า ชั้นเรียนท่องจำข้อพระคัมภีร์ นี้จะน่าสนใจสำหรับคุณและจะช่วยคุณด้วย กรุณาช่วยเราโดยเขียนความคิดเห็นของคุณเกี่ยวกับชั้นเรียนนี้

ก. ทำไมการท่องจำข้อพระคัมภีร์จึงสำคัญสำหรับเรา?

* 1.

* 1.

* 1.

1. สิ่งที่คุณอยากได้จาก ชั้นเรียนท่องจำข้อพระคัมภีร์ คืออะไร?
	1.

* 1.

* 1.

ต่อไปนี้คือเป้าหมายสองข้อสำหรับชั้นเรียนนี้ เราหวังว่าคุณจะเห็นว่าเป้าหมายนี้เกี่ยวข้องกับตัวคุณ:

1. ช่วยให้คุณเข้าใจตัวเองและเข้าใจพระเจ้าดีขึ้น เพื่อที่คุณจะสามารถพัฒนาความสัมพันธ์ใกล้ชิดกับพระองค์มากขึ้น
2. เพื่อช่วยให้คุณพบว่าพระเจ้าพูดกับคุณผ่านทางพระวจนะของพระองค์ - พระคัมภีร์ ได้อย่างไร สิ่งนี้จะเกิดขึ้นต่อเมื่อคุณเห็นว่าคำสอนของพระองค์เกี่ยวข้องกับชีวิตของคุณอย่างไร

ส่วนที่ **1**

คำแนะนำทั่วไป

มีกิจกรรมหลายอย่างที่คุณต้องทำกับข้อพระคัมภีร์ที่ท่องจำแต่ละข้อ กิจกรรมเหล่านี้จะช่วยให้คุณเข้าใจความหมายของข้อพระคัมภีร์เหล่านั้นได้ดีขึ้น

ขณะที่คุณอ่านคำแนะนำเหล่านี้ ให้ดูตัวอย่าง ใบกิจกรรม ในหน้าที่ 9 ดูตัวอย่างว่าผู้เรียนทำกิจกรรมของเขาอย่างไร ครูจะเตรียมกระดาษเปล่าของ ใบกิจกรรม ให้เมื่อคุณพร้อมจะเริ่มทำกิจกรรม

1. เขียนข้อพระคัมภีร์ท่องจำบนหัวกระดาษ ใบกิจกรรม และตามด้วยชื่อหนังสือพระคัมภีร์ บท ข้อ และพระคัมภีร์ฉบับที่คุณใช้อ้างอิง

1. จงเขียนว่าคุณรู้สึกว่าพระเจ้าต้องการให้คุณเรียนบทเรียนอะไรจากข้อพระคัมภีร์ที่ท่องจำนี้ และเขียนอธิบายด้วยว่าข้อพระคัมภีร์นี้มีความหมายอะไรกับคุณ และคุณได้อะไรบ้างจากข้อ
พระคัมภีร์นี้
2. จงเขียนว่าข้อพระคัมภีร์นี้สามารถเอามาประยุกต์ใช้กับชีวิตคุณได้ 3 ประการอะไรบ้าง ต้องเขียนให้*เฉพาะเจาะจง* *ให้คิดถึงสถานการณ์ต่างๆ ที่คุณเผชิญในชีวิตประจำวันสามประการ และคิดว่าข้อพระคัมภีร์เหล่านี้จะช่วยคุณในสถานการณ์เหล่านั้นได้อย่างไร?*

เมื่อคุณเขียนเป้าหมายการนำไปประยุกต์ใช้ส่วนตัว คุณอาจต้องการใช้คำถามสี่ข้อนี้ช่วยคุณในการตั้งเป้าหมายที่นำไปปฏิบัติได้ พยายามให้คำตอบของคำถามสี่ข้อนี้อยู่ในเป้าหมายแต่ละข้อที่คุณตั้ง

**อะไร 1. *ฉันจะทำ*อะไร*?***

**เมื่อไหร่ 2. *ฉันจะทำ*เมื่อไหร่*?***

**อย่างไร 3. *ฉันจะทำ*อย่างไร*?***

**ใคร 4. *ใคร*อื่นที่ต้องมาเกี่ยวข้องด้วย?**

สำหรับความช่วยเหลือเพิ่มเติมในการตั้งเป้าหมายนำไปประยุกต์ใช้ส่วนตัว ให้ดูหนังสือเล่มนี้หน้า 20-21

1. จงเขียนคำอธิษฐานของคุณ บอกพระองค์ว่าข้อพระคัมภีร์นี้มีความหมายต่อคุณอย่างไร เล่าให้พระองค์ฟังว่าคุณวางแผนจะใช้ข้อพระคัมภีร์นี้ในการดำเนินชีวิตประจำวันอย่างไร
2. ขณะที่คุณกำลังทำกิจกรรมการเรียน ให้ท่องข้อพระคัมภีร์ คำต่อคำ ให้ดูหน้า 10-11 ของหนังสือเล่มนี้เพื่อดูวิธีท่องจำข้อพระคัมภีร์
3. คุณจำเป็นต้องสอบสองครั้งสำหรับข้อพระคัมภีร์ท่องจำหนึ่งข้อ คุณต้องทำใบกิจกรรมทั้งหมดให้เสร็จก่อนที่จะลงมือทำการสอบ

การสอบครั้งแรก **–** ท่องปากเปล่า คุณจะต้องท่องข้อพระคัมภีร์ให้คุณครูฟัง การท่องจำนี้จะให้โอกาสคุณได้สนทนากับครูเกี่ยวกับข้อพระคัมภีร์ข้อนี้ด้วย ถ้ามีคำถามคุณสามารถถามได้ บอกคุณครูว่าข้อพระคัมภีร์ข้อนี้ได้ช่วยคุณในการดำเนินชีวิตประจำวันอย่างไร

การสอบครั้งที่สอง **–** สอบข้อเขียน การสอบข้อเขียนจะมีหลังจากที่คุณผ่านการสอบท่องปากเปล่าไปแล้วหนึ่งวัน ให้คุณเขียนข้อพระคัมภีร์ที่ท่องจำ ห้ามผิดเลย คุณจะต้องสะกดตัวอักษรทุกตัวให้ถูกต้องด้วย

ส่วนที่สำคัญที่สุดของชั้นเรียนนี้คืออะไร?

ส่วนที่สำคัญที่สุดในการท่องจำข้อพระคัมภีร์แต่ละข้อคือการปฎิบัติตามข้อพระคัมภีร์เหล่านั้นในชีวิตประจำวันยอมให้ข้อพระคัมภีร์นั้นเข้ามาในความคิด แล้วออกมาเป็นการกระทำ สิ่งนี้ยังเป็นวิธีที่ดีที่สุดที่จะทำให้ชั้นเรียนนี้น่าตื่นเต้น ต้องพิสูจน์ให้ตัวคุณเองเห็นว่าคำแนะนำของพระเจ้าในพระคัมภีร์นี้เป็นประโยชน์สำหรับคุณ

ใบกิจกรรมชั้นเรียนท่องจำข้อพระคัมภีร์

1. ข้อพระคัมภีร์ มัทธิว 6:33 ฉบับมาตรฐาน

แต่พวกท่านจงแสวงหาแผ่นดินของพระเจ้า และความชอบธรรมของพระองค์ก่อน แล้วพระองค์จะทรงเพิ่มเติมสิ่งทั้งปวงนี้ให้

1. ข้อพระคัมภีร์นี้มีความหมายอะไรสำหรับฉัน
(สิ่งที่ฉันรู้สึกว่าพระเจ้าต้องการให้ฉันเรียนรู้จากข้อพระคัมภีร์ข้อนี้)

ฉันควรให้พระเจ้าเป็นที่หนึ่งในชีวิต ถ้าฉันทำเช่นนั้นพระเจ้าจะประทานทุกสิ่งที่จำเป็นในชีวิตให้ฉันเองเช่นเสื้อผ้า อาหารและเพื่อนๆ

1. นี่คือวิธีสามวิธีที่ฉันจะเอาข้อพระคัมภีร์นี้มาปฎิบัติในชีวิต
2. ฉันจะใช้เวลาทุกวัน วันละ 20 นาทีในสัปดาห์นี้อ่านพระคัมภีร์และอธิษฐาน นี่คือวิธีหนึ่งที่
แสดง ว่าฉันให้พระเจ้าเป็นที่หนึ่งในชีวิต
3. ฉันจะไม่รู้สึกโกรธที่ไม่ได้อาหารเพิ่มในช่วงเวลาอาหาร ฉันจะเตือนตัวเองเวลากินข้าวอยู่ว่า
พระเจ้าสัญญาว่าจะประทานสิ่งที่จำเป็นสำหรับชีวิตทุกอย่าง
4. ฉันจะพอใจกับเสื้อผ้าที่มี เมื่อฉันต้องการเสื้อผ้าใหม่ ฉันจะอธิษฐานขอพระเจ้า
5. คำอธิษฐานที่เกี่ยวกับข้อพระคัมภีร์ที่ท่องจำคือ

ข้าแต่พระบิดา ขอทรงช่วยหนูให้เรียนรู้ให้พระองค์เป็นที่หนึ่งก่อนกิจการงานประจำวันในแต่ละวัน เรื่องนี้ยากสำหรับหนูพระเจ้าข้า เพราะหนูเคยชินที่จะให้ตัวเองเป็นที่หนึ่งมาตลอด ขอบพระคุณสำหรับอาหารและที่หลับที่นอน ขอทรงช่วยหนูกับการทำบทเรียนเหล่านี้ด้วยเถิดอาเมน

**หยุด**: จงพูดคุยกับครูของคุณเกี่วยกับงานที่คุณได้ทำเรื่องข้อพระคัมภีร์นี้

ลายเซ็นครู

การสอบท่องปากเปล่า : ลายเซ็นครู วันที่

**สอบข้อเขียน** : วันที่

ส่วนที่ **2**

คำแนะนำสำหรับท่องจำข้อพระคัมภีร์

มีผู้เรียนใหม่หลายคนที่บอกว่าเขาจำข้อพระคัมภีร์เหล่านี้ไม่ได้เลยเมื่อเขาเข้ามาเรียนครั้งแรก – โดยเฉพาะข้อที่ยาว อย่ากลุ้มใจไปเลย! ทุกคนก็เป็นเหมือนกันหมด

ที่เป็นอย่างนี้เพราะคุณไม่ค่อยได้ท่องจำอะไรเลยสองสามเดือนที่ผ่านมา หรือ ตลอดปีที่ผ่านมา นั่นไมเป็นไร มีเคล็ดลับข้อหนึ่งที่สำคัญมากในการท่องจำข้อพระคัมภีร์ เรื่องนี้ไม่ได้ขึ้นอยู่ว่าคุณฉลาดขนาดไหน แต่เคล็ดลับอยู่ที่คุณสนใจในสิ่งที่คุณท่องจำมากขนาดไหน ความสนใจเป็นกุญแจสำคัญ ถ้าคุณรู้สึกเบื่อหน่ายกับสิ่งที่คุณกำลังท่องจำ คุณก็จะต้องใช้เวลานานกว่าจะจำประโยคสั้นๆ ประโยคเดียวได้

แต่ถ้าคุณรู้สึกสนใจในสิ่งที่คุณกำลังท่องจำ คุณจะพบว่าคุณสามารถจำได้แม้ว่าจะเป็นประโยคยาวๆ ได้ในเวลาเพียงสั้นๆ

การลงมือท่องจำจะทำให้คุณท่องจำได้ง่ายและเร็วขึ้น ยิ่งคุณท่องจำหลายๆ ข้อ คุณก็จะท่องจำได้เก่งขึ้นดังนั้นจงท่องต่อไป อย่าเลิก คุณจะท่องจำได้เก่งขึ้น

นี่คือข้อแนะนำในการท่องจำข้อพระคัมภีร์

1. แบ่งข้อท่องจำออกเป็นส่วนๆ – ส่วนละสองสามคำ และท่องจำทีละส่วน หลังจากท่องจำได้แล้ว ลองเขียนใส่กระดาษดู ถ้าเขียนได้ถูกแสดงว่าคุณจำได้แล้ว

เมื่อท่องจำส่วนหนึ่งได้แล้ว ให้ท่องส่วนที่สองและส่วนต่อไป ท่องจำส่วนหนึ่งให้ได้ แล้วเขียนสิ่งที่คุณสามารถท่องจำได้ไว้ ถ้าคุณเขียนได้ถูกต้องครบถ้วน ให้คุณท่องส่วนต่อไปอีก ไม่นานคุณจะท่องข้อพระคัมภีร์ได้ทั้งข้อ

ตัวอย่าง : 2 โครินธ์ 8:11 ฉบับมาตรฐาน

บัดนี้พวกท่าน / ก็ควรจะทำเสียให้เสร็จ / เพื่อว่าความกระตือรือร้น / ที่ปรารถนาจะทำเป็นอย่างไร/ การทำให้เสร็จ / ตามความสามารถที่มีอยู่ก็จะเป็นอย่างนั้น

1. เขียนข้อพระคัมภีร์ท่องจำบนไวท์บอร์ด หรือกระดานดำ แล้วท่องจำ แล้วลบออกทีละคำ และท่องข้อ
พระคัมภีร์นั้นซ้ำอีก ลบออกไปทีละคำและท่องจำ จนกระทั่งคุณจำได้หมดทั้งข้อ
2. ท่องจำไปพร้อมๆ กับเพื่อนๆ ให้เพื่อนเป็นคนอ่านข้อพระคัมภีร์ และตัวคุณเป็นคนท่องจำ และอีกวิธีหนึ่ง ให้แต่ละคนในกลุ่มเพื่อนท่องข้อพระคัมภีร์นั้นหนึ่งคำ และคนถัดไปอีกคำหนึ่ง วนไปจนครบทั้งข้อ
3. สร้างภาพจากข้อพระคัมภีร์นั้น; เราเรียกว่าวิธีสร้างภาพจากคำ ให้เราสร้างภาพในใจ หรือวาดลงบนกระดาษ เป็นรูปภาพหรือเป็นภาพยนต์จากข้อพระคัมภีร์ท่องจำนี้ เพราะการจำภาพง่ายกว่าการจำตัวหนังสือที่อยู่บนกระดาษ ให้เราเอาตัวเราใส่ไปในภาพด้วย และได้นึกเป็นภาพว่าตัวเรากำลังทำสิ่งต่างๆตามข้อพระคัมภีร์นั้น

จำข้อพระคัมภีร์ 2 โครินธ์ 8:11 คิดภาพตัวเองกำลังวางแผนงานอยู่ / คิดภาพว่าตัวเราทำตามแผนนั้นสำเร็จแล้ว / วาดภาพตัวเองตื่นเต้นกับความสำเร็จ / คิดภาพว่าคุณทำโครงการที่คุณคิดไว้แล้วนั้นสำเร็จ

เมื่อคุณคิดถึงข้อพระคัมภีร์ข้อนี้ ภาพที่คุณวาดไว้ในใจจะช่วยให้ท่องจำข้อพระคัมภีร์ข้อนี้ได้

1. จงเขียนข้อท่องจำลงบนกระดาษขาวแผ่นเล็กๆ และถือติดตัวไว้ เอาไว้ท่องจำเวลาว่าง

ตัวอย่าง: ด้านที่ 1 ด้านที่ 2

|  |  |  |
| --- | --- | --- |
| บัดนี้พวกท่านก็ควรจะทำเสียให้เสร็จ เพื่อว่าความกระตือรือร้นที่ปรารถนาจะทำเป็นอย่างไร การทำให้เสร็จตามความสามารถที่มีอยู่ก็จะเป็นอย่างนั้น |  | 2 โครินธ์ 8:11ฉบับมาตรฐาน |

1. ทบทวนข้อท่องจำเสมอๆ ตอนแรกให้ทบทวนทุกวัน และเมื่อจำได้ขึ้นใจแล้วก็ไม่ต้องทบทวนมาก ในที่สุดทบทวนสัปดาห์ละครั้งก็พอ การทำเช่นนี้จะทำให้คุณไม่ลืมข้อท่องจำ

การใช้กระดาษแข็งจดข้อท่องจำไว้จะช่วยคุณในกระบวนการทบทวน กระดาษที่มีข้อท่องจำจะเอาไว้ดูเวลาที่เราลืมบางคำ แต่เมื่อเราจำข้อพระคัมภีร์นั้นขึ้นใจแล้ว ให้นำกระดาษที่ได้จดข้อท่องจำนั้นใส่ไว้ในแฟ้มและทบทวนข้อท่องจำนั้นอาทิตย์ละครั้งเป็นเวลาหนึ่งเดือน หลังจากนั้น ก็ให้ทบทวนแค่เดือนละครั้ง เราจะยังทบทวนข้อท่องจำเก่าได้ในเวลาเดียวกัน เริ่มท่องจำข้อใหม่พร้อมๆ กันไป ขั้นตอนนี้มีเพื่อไม่ให้เราลืมข้อท่องจำที่เราท่องเสร็จไปแล้ว

1. เรียนรู้ที่จะไตร่ตรองข้อท่องจำพระคัมภีร์เหล่านี้ ถ้าคุณต้องการข้อมูลเพิ่มเติม เพื่อไปพิจารณาไตร่ตรองข้อพระคัมภีร์ให้ลึกซึ้งขึ้น ให้ถามคุณครู

หยุด**: ให้ครูเซ็นชื่อตรงนี้**

ส่วนที่ **3**

โครงการพิเศษ

เราเชื่อว่าพระคัมภีร์เต็มไปด้วยคำแนะนำที่มีประโยชน์ พระคัมภีร์บรรจุวิถีทางแก้ปัญหาของพระเจ้าซึ่งเป็นคำตอบของคำถามและปัญหาของเรา พระเจ้าสัญญาไว้ใน ยากอบ 1:25 ว่า “กฎ​ที่​สมบูรณ์​แบบ​ของ​พระเจ้า​ที่​ให้​เสรีภาพ” เป็นธรรมบัญญัติแห่งเสรีภาพ เสรีภาพจากอะไรหรือ เสรีภาพจากอะไรก็ตามที่มาควบคุมเรา คริสเตียนใหม่ส่วนมากมาจากเบื้องหลังชีวิตที่มีนิสัย หรือ ปัญหาที่ควบคุมเขาอยู่
พระวจนะของพระเจ้าบรรจุคำตอบเพื่อนำไปสู่เสรีภาพ

ใช้เวลาสักหนึ่งนาทีและคิดถึงนิสัยหรือปัญหาบางอย่างที่กำลังควบคุมคุณอยู่ก่อนที่คุณจะมาที่นี่ เขียนสิ่ง ต่างๆ ที่คุณต้องการเป็นอิสระจากมัน

ใช้เวลาเขียนคำถามใดๆ ก็ได้ที่คุณต้องการคำตอบ และเพิ่มหัวข้ออื่นๆ ที่คุณสนใจอยากศึกษา เราจะใช้ความคิดของคุณเพื่อเลือกข้อพระคัมภีร์ให้เป็นข้อท่องจำ

หยุด**:** **ให้คุณครูของคุณได้เซ็นชื่อตรงนี้ก่อนที่คุณจะทำงานอื่นต่อในบทเรียนนี้**

ลายเซ็นคุณครู

อ่านเรื่องโครงการพิเศษให้จบและเลือกข้อพระคัมภีร์ที่คุณต้องการให้เป็นข้อท่องจำข้อต่อไป เมื่อคุณตัดสินใจแล้ว ให้ปรึกษากับคุณครูของคุณ

ก่อนที่คุณจะเริ่มต้นโครงการพิเศษเหล่านี้โครงการใดก็ตาม คุณจำเป็นต้องทำ ใบกิจกรรมชั้นเรียนท่องจำข้อพระคัมภีร์ และทำกิจกรรมภาคบังคับที่มาพร้อมกับข้อพระคัมภีร์ข้อนั้นให้เสร็จเรียบร้อยก่อน ดูคำแนะนำในหนังสือเล่มนี้ หน้า 7-9

โครงการที่ **1**

เข้าให้ถึงภาพใหญ่

อ่านพระคัมภีร์บทที่เป็นข้อท่องจำทั้งบท เนื้อเรื่องที่อ่านจะช่วยให้เข้าใจว่าข้อท่องจำนั้นเกี่ยวข้องกับข้อ
พระคัมภีร์ในบทนั้นอย่างไร เขียนอธิบายว่าข้อท่องจำนั้นเกี่ยวข้องกับเนื้อเรื่องในพระคัมภีร์ตอนนั้นอย่างไร ความยาวสัก 1 หรือ 2 ย่อหน้า หรืออธิบายว่าข้อพระคัมภีร์อื่นๆ ในบทเดียวกันนั้นกำลังพูดถึงเรื่องอะไร การทำเช่นนี้ทำให้ได้ความเข้าใจครบถ้วนและชัดเจนว่าข้อพระคัมภีร์ท่องจำข้อนี้มีความหมายว่าอะไร

การนำข้อพระคัมภีร์ “ออกจากบริบท” หมายความว่าคนนั้นหยิบยกข้อพระคัมภีร์มาหนึ่งข้อ หรือบางส่วนและกล่าวว่า “พระคัมภีร์กล่าวว่า” โดยไม่ได้คำนึงถึงเนื้อหาทั้งหมดของข้อพระคัมภีร์ข้อนั้น
หรือข้อพระคัมภีร์ที่อยู่ใกล้เคียง การทำเช่นนี้อาจทำให้เกิดความเข้าใจผิดอย่างร้ายแรงได้ ยกตัวอย่างเช่น สดุดี 14:1 กล่าวว่า “ไม่มีพระเจ้า” คำพูดนี้ไม่สอดคล้องกับข้อพระคัมภีร์ที่เหลือทั้งเล่ม แต่ถ้าคุณอ่านข้อพระคัมภีร์ทั้งข้อ ซึ่งกล่าวไว้ว่า

คนโง่รำพึงในใจตนว่า “ไม่มีพระเจ้า” เขาทั้งหลายก็เลวทราม ทำกิจการน่าเกลียดน่าชัง

ไม่มีผู้ใดทำดี สดุดี 14:1 (ฉบับมาตรฐาน)

เมื่อคุณท่องข้อท่องจำข้อหนึ่งและมองหาวิธีเอาไปประยุกต์ใช้ในชีวิต คุณจะต้องแน่ใจว่าคุณเข้าใจ
พระคัมภีร์ข้อนี้อย่างสอดคล้องกับเนื้อหาในบริบท

โครงการที่ **2**

การสอบข้อสอบท้ายบท

หน้า 8 ของหนังสือเล่มนี้เป็นคำแนะนำสำหรับการสอบสองครั้งสำหรับข้อพระคัมภีร์ท่องจำแต่ละข้อ โครงการ 2 นี้จะให้ข้อสอบเวอร์ชันขยายของการสอบข้อเขียนข้อสอบท้ายบทซึ่งคุณจะต้องทำหลังจากทำกิจกรรมภาคบังคับใน ใบกิจกรรมชั้นเรียนท่องจำข้อพระคัมภีร์ เสร็จเรียบร้อยก่อน

ประการแรกคุณจำเป็นต้องปรึกษาหารือกับคุณครูของคุณ เรื่องคำตอบที่คุณตอบใน ใบกิจกรรมชั้นเรียนท่องจำข้อพระคัมภีร์ แล้วเลือกเป้าหมายการประยุกต์ใช้ส่วนตัวที่คุณตั้งไว้หนึ่งประการ และวางแผนทำเป้าหมายนั้นให้สำเร็จ หลังจากที่คุณทำเป้าหมายนั้นสำเร็จแล้วคุณจึงจะได้รับอนุญาตให้สอบข้อท่องจำเป็นการสอบข้อเขียน เมื่อทำสอบข้อเขียน ข้อสอบท้ายบทนั้น คุณจะต้องเขียนคำตอบทั้งหมดลงในกระดาษข้อสอบ ดูตัวอย่าง ข้อสอบท้ายบท ในหน้า 15-16. (ข้อสอบนี้เตรียมโดยคณะครูของทีนชาล์เล้นจ์ในเมือง แฮร์ริสเบิร์ก, รัฐเพนซิลเวเนีย)

โครงการที่ 3

การประยุกต์พระคัมภีร์ใช้ในชีวิตสังคมของฉัน

ถ้าปัจจุบันคุณอาศัยอยู่ในศูนย์ทีนชาล์เล้นจ์ โครงการนี้เหมาะสำหรับคุณ กิจกรรมที่#3 ใน ใบกิจกรรมชั้นเรียนท่องจำข้อพระคัมภีร์ บอกเราให้เขียนวิธีที่เราจะนำข้อท่องจำมาปฎิบัติในชีวิตประจำวัน
(ดูหน้า 9 ในหนังสือเล่มนี้เป็นตัวอย่าง)

สำหรับโครงการพิเศษนี้ ให้คุณเขียนเป้าหมายหนึ่งในสองเป้าหมายว่าคุณจะใช้ข้อท่องจำนี้เวลาที่คุณอยู่ที่บ้านหรืออยู่ในห้องของตัวเองได้อย่างไร ให้คิดว่าคุณจะประยุกต์ใช้คำสอนจากข้อท่องจำนี้เวลาคุณไม่ได้อยู่ในโปรแกรมทีนชาล์เล้นจ์ที่นี่ได้อย่างไร

กิจกรรมที่เหลือทั้งหมดสำหรับข้อท่องจำข้อนี้ควรทำให้เสร็จตามคำแนะนำในหนังสือเล่มนี้ หน้า 7 & 8

ชื่อ ชั้นเรียนท่องจำข้อพระคัมภีร์

วันที่ ข้อสอบท้ายบท

คะแนนสำหรับข้อพระคัมภีร์

คะแนนสำหรับการทำงานตามเป้าหมาย

1. ข้อพระคัมภีร์\_\_\_โคโลสี 3:12-13 ฉบับมาตรฐาน

12 เพราะฉะนั้นในฐานะเป็นพวกที่พระเจ้าทรงเลือก พวกที่บริสุทธิ์ และพวกที่ทรงรัก จงสวมใจเมตตา ใจกรุณา ใจถ่อม ใจสุภาพอ่อนโยน ใจอดทน

13 จงอดทนต่อกันและกัน และถ้าใครมีเรื่องราวต่อกัน ก็จงให้อภัยกัน องค์พระผู้เป็นเจ้าทรงให้อภัยพวกท่านอย่างไร ท่านก็จงทำอย่างนั้นด้วย

1. ความจริงของพระเจ้า นี่คือสิ่งที่ฉันรู้สึกว่าพระเจ้าต้องการให้ฉันเรียนรู้จากข้อพระคัมภีร์ข้อนี้
ฉันควรพยายามนำเอาลักษณะนิสัยแบบพระเยซูคริสต์มาปฎิบัติในชีวิตและฉันควรช่วยเหลือคนที่กำลังเดือดร้อน ฉันควรให้อภัยคนที่ทำผิดต่อฉันเสมอ และจะไม่ผูกใจเจ็บกับใครในเรื่องใดเลย
2. เป้าหมายที่คุณได้ทำให้สำเร็จแล้ว

ฉันได้เขียนจดหมายขอโทษพ่อเลี้ยง แต่ยังไม่ได้รับคำตอบ

1. ตอบคำถามที่เกี่ยวข้องกับเป้าหมายของคุณ

**ก.** คุณ**ได้ทำ**อะไร?

1. คุณ**ลงมือทำ**เมื่อไหร่?
2. **สิ่งที่**คุณ**ทำเกี่ยวข้องกับ**ใคร**บ้าง**?
3. **พวกเขามีปฎิกิริยาตอบรับ**อย่างไร?

เป้าหมายหนึ่งของฉันคือเขียนจดหมายถึงพ่อเลี้ยงและถึงทั้งครอบครัว เป็นจดหมายขอโทษอย่างจริงใจ ฉันเขียนจดหมายนี้แล้วเมื่อสัปดาห์ที่แล้วและส่งไปให้พวกเขา และสัปดาห์นี้ฉันได้รับจดหมายสองฉบับจากบ้าน แต่ไม่มีสักฉบับที่พูดถึงจดหมายขอโทษของฉัน ฉันไม่รู้แล้วว่าควรจะทำอย่างไรต่อไป เพราะฉันได้ทำทุกอย่างที่สามารถทำได้ ฉันคิดว่าที่เขาไม่ตอบฉันเพราะเขายังคิดถึงสิ่งที่ฉันเขียนอยู่ ทุกอย่างที่ฉันสามารถทำได้ตอนนี้คือวางใจให้พระเจ้าเป็นผู้กระทำการ

ชั้นเรียนท่องจำข้อพระคัมภีร์

ข้อสอบท้ายบท หน้าที่ **2**

5. คุณพบปัญหาอะไรบ้างในความพยายามทำเป้าหมายของคุณให้สำเร็จ?

เป้าหมายหนึ่งที่ฉันพบปัญหาคือการเขียนจดหมายถึงพ่อ ฉันไม่รู้ว่าจะเขียนอะไรถึงพ่อดีเพราะพ่อโกรธฉันมาก ฉันคิดว่าจดหมายที่เขียนไปอาจทำให้พ่อโมโหฉันอย่างมาก เพราะดูเหมือนว่าตลอดชีวิตของฉัน พ่อพยายามทำลายฉันและฉันไม่เข้าใจว่าทำไมและฉันไปทำอะไรให้พ่อโกรธและเกลียดฉันขนาดนั้น

6. ก. คุณได้เรียนรู้อะไรจากข้อท่องจำนี้?

ข. คุณได้เรียนรู้อะไรขณะที่คุณกำลังทำให้บรรลุเป้าหมายนั้น?

ฉันจะต้องนำคุณสมบัติของพระเยซูคริสต์เหล่านี้มาปฎิบัติเพื่อฉันจะได้มีสัมพันธ์ใกล้ชิดกับพระเจ้า ฉันเรียนรู้ว่าฉันรู้สึกดีขึ้นมากเมื่อฉันทูลขอให้พระเจ้าอภัยให้ฉันที่รู้สึกเกลียดคนเหล่านั้นที่ทำผิดต่อฉัน

7. จงเขียนคำอธิษฐานแด่พระเจ้า ขอบพระคุณพระองค์ที่ช่วยเหลือคุณกับสิ่งเหล่านี้

พระบิดาในสวรรค์ ข้าพระองค์ขอขอบพระคุณพระองค์ที่เปิดเผยหลายสิ่งแก่ข้าพระองค์ ข้าพระองค์ต้องการให้พระองค์เปิดเผยสิ่งต่างๆ ที่ข้าพระองค์จำเป็นต้องทำเพื่อเผชิญกับงานในชีวิตประจำวัน ขอบพระคุณพระองค์เจ้าข้า สำหรับความรัก ความเมตตาของพระองค์ และสำหรับการเปิดจิตใจและหัวใจของข้าพระองค์ ในพระนามพระเยซูคริสต์ อาเมน

หยุด: **ให้ครูเซ็นชื่อตรงนี้**

โครงการที่ **4**

การศึกษาพระคัมภีร์ **2**-ขั้นตอน

โครงการนี้ควรทำให้เสร็จไป พร้อมๆ กับ กิจกรรมที่กำหนดให้ทำสำหรับท่องข้อท่องจำข้อนี้

ขั้นตอนที่หนึ่ง***:***ใช้หนังสือ ศัพท์สัมพันธ์พระคัมภีร์ หรือ พระคัมภีร์ที่มีศัพท์สัมพันธ์ด้านหลัง เพื่อค้นหาข้อพระคัมภีร์อย่างน้อยสามข้อที่ให้ข้อมูลเพิ่มเติมที่เกี่ยวข้องกับเนื้อหาของข้อท่องจำของคุณ ซึ่งยังรวมถึงเรื่องราวจากพระคัมภีร์ซึ่งคนอื่นได้ใช้ (หรือไม่ได้ใช้ก็ตาม) คำสอนของข้อท่องจำนี้ในชีวิตประจำวันของพวกเขา

ขั้นตอนที่สอง ***: และเมื่อคุณได้ข้อพระคัมภีร์สามข้อแล้ว ใช้เวลาศึกษาข้อพระคัมภีร์เหล่านั้น อ่านข้อที่มาก่อนและข้อที่ตามหลังข้อนั้นด้วย เพื่อที่คุณจะได้เข้าใจบริบทของข้อพระคัมภีร์นั้น และให้เขียนความคิดใหม่ๆ ที่คุณได้จากข้อพระคัมภีร์นั้น แต่ละข้อ ทั้งสามข้อ พยายามใช้ความคิดที่ได้มาช่วยให้คุณสามารถนำคำสอนจากข้อท่องจำมาใช้ในการดำเนินชีวิตประจำวัน***

โครงการที่ **5**

การศึกษาฉบับแปล

ปัจจุบันนี้พระคัมภีร์ภาษาไทย มีฉบับแปลและฉบับตีความหลายฉบับด้วยกัน คุณอาจชอบบางฉบับมากกว่าฉบับอื่น เหตุผลที่เรามีฉบับแปลหลายฉบับเพื่อให้คนมากมายสามารถเข้าใจข่าวสารของพระเจ้าได้ ไม่มีฉบับไหนถือว่าสมบูรณ์ที่สุด ทุกฉบับมีจุดอ่อนและจุดแข็ง

หาพระคัมภีร์ฉบับต่างๆ มาหลายๆ ฉบับ และลอกข้อท่องจำจากฉบับแปลต่างๆ ศึกษาดูข้อความที่ต่างกันและข้อความที่เหมือนกัน เขียนความคิดใหม่ๆ ที่ได้จากส่วนนี้ของโครงการ คุณอาจต้องการปรึกษากับคุณครูของคุณว่าฉบับแปลฉบับไหนที่ช่วยให้เข้าใจสิ่งที่พระเจ้ากำลังตรัสกับคุณผ่านข้อท่องจำนี้มากที่สุด

โครงการที่ **6**

คำพยาน

คุณอาจมีโอกาสพูดคุยกับคนอื่นว่าพระเจ้ากำลังทำอะไรในชีวิตของคุณ ในคริสตจักรของคุณหรือในการประชุมนมัสการ คุณอาจมีโอกาสยืนขึ้นเป็นพยาน คำพยานที่ดีที่สุดคือการบอกว่าพระเจ้าช่วยคุณให้นำข้อพระคัมภีร์ท่องจำข้อหนึ่งไปปฎิบัติในชีวิตได้อย่างไร

หลังจากที่คุณทำใบกิจกรรมสำหรับข้อท่องจำที่กำลังท่องอยู่เสร็จแล้ว คุณจำเป็นต้องทำกิจกรรมภาคบังคับที่ให้ไว้ในโครงการที่ 2 หน้า 14 ของหนังสือเล่มนี้ เมื่อคุณทำเป้าหมายต่างๆ ที่คุณตั้งไว้สำเร็จแล้ว คุณจึงสามารถเริ่มต้นทำโครงการที่ 6 นี้ได้

ให้คุณเขียนคำพยานว่าพระเจ้าทรงช่วยคุณให้นำข้อท่องจำนี้ไปปฎิบัติในชีวิตของคุณอย่างไร พยายามบรรยายถึงประสบการณ์ของคุณในลักษณะที่คริสเตียนคนอื่นสามารถเข้าใจได้ว่าตัวเขาเองก็สามารถนำข้อท่องจำนี้ไปใช้ในชีวิตของเขาได้ด้วยเช่นกัน อย่ากลัวที่จะบอกถึงปัญหาบางอย่างที่คุณพบขณะที่กำลังพยายามทำเป้าหมายของการดำเนินชีวิตตามความจริงในข้อนั้น แต่ให้คำพยานของคุณเป็นข่าวสารในด้านบวกว่าพระเจ้ากำลังทำอะไรอยู่ อธิบายประโยชน์ที่คุณได้รับจากการนำข้อพระคัมภีร์นั้นมาใช้ในชีวิต

เมื่อคุณเขียนคำพยานเสร็จ วางแผนที่จะแบ่งปันคำพยานนั้นกับคนอื่น คุณสามารถแบ่งปันคำพยานในการนมัสการของคริสตจักรหรือในการสนทนากับคนอื่นเมื่อไหร่ก็ได้ตลอดสัปดาห์ หรือคุณอาจต้องการส่งคำพยานนั้นให้ครอบครัว ไม่ว่าจะกรณีใดก็ตาม วัตถุประสงค์เหมือนกัน – คือนำสง่าราศีมาถวายแด่พระเจ้าสำหรับสิ่งที่พระองค์ทรงกระทำในชีวิตของคุณ

หลังจากคุณแบ่งปันคำพยานของคุณแล้ว ให้คำพยานที่เขียนไว้แก่คุณครู และเล่าให้ครูฟังถึงการเป็นพยานของคุณต่อหน้าคนอื่น และพูดคุยให้คุณครูฟังว่าคุณได้เรียนรู้อะไรจากประสบการณ์นี้

โครงการที่ **7**

การตีความหมาย

หลังจากทำกิจกรรมภาคบังคับสำหรับข้อท่องจำนี้แล้วใช้เวลาพิจารณาว่าข้อพระคัมภีร์นี้กำลังบอกอะไรกับคุณ แล้วเขียนความหมายที่คุณเข้าใจเป็นเหมือนกับตีความ คุณกำลังสนใจกับการเข้าใจความคิดหลักของข้อพระคัมภีร์นี้มากกว่าการพิจารณาตามตัวอักษร ขณะที่คุณอ่านข้อพระคัมภีร์นี้อยู่ ข้อพระคัมภีร์นี้กำลังพูดอะไรกับคุณ เขียนตามความเข้าใจของคุณ

อีกกิจกรรมหนึ่งที่คุณต้องทำคือเขียนความหมายของข้อพระคัมภีร์นี้ส่งไปให้เพื่อนเก่าจากละแวกบ้าน เขียนให้เขาเข้าใจง่ายๆ คุณอาจต้องการทำรายการของคำสอนหลักจากข้อพระคัมภีร์นี้ ให้ตรวจดูการตีความหมายของคุณอีกครั้งให้แน่ใจว่าคุณได้ใส่คำสอนหลักของข้อพระคัมภีร์นี้ลงไปครบถ้วน

ยังมีกิจกรรมอีกอย่างหนึ่งของโครงการนี้คือ เขียนความหมายของข้อพระคัมภีร์นี้ในลักษณะที่ลูกๆ ของคุณหรือเด็กอื่นๆ สามารถเข้าใจได้ นี่คือเหตุผลหลักที่ Ken Taylor เริ่มต้นเขียนพระคัมภีร์ฉบับ *The Living Bible เพราะเขาต้องการให้ลูกๆ ของเขาสามารถเข้าใจพระคัมภีร์ในเวลานมัสการของครอบครัว*

โครงการที่ **8**

ข้อพระคัมภีร์เตือนใจ

นำกระดาษแข็งมาวาดภาพ ระบายสี เขียนกลอน หรือสร้างศิลปแบบสร้างสรรค์ ถ้าเป็นไปได้พยายามเพิ่มเติมสิ่งต่างๆ ที่จะมาช่วยให้คุณจำข้อท่องจำนี้ได้ คุณอาจใช้รูปแบบศิลปะสร้างสรรค์เช่น งานแกะไม้ งานหนัง งานถักนิ้ตติ้ง รูปปั้น หรือภาพเขียน หรือ ภาพถ่าย

ถ้าคุณนำงานศิลปะนี้แสดงได้ในห้อง งานนี้ก็จะคอยเตือนให้ระลึกถึงข้อพระคัมภีร์ท่องจำ และยังเป็นตัวเริ่มต้นการสนทนากับคนที่มาเยี่ยมคุณที่ห้องด้วย

ลักษณะของเป้าหมายการประยุกต์ใช้ส่วนตัว

ง่ายๆ  **เป้าหมายที่ดีจะเตือนใจคุณว่าคุณต้องการทำอะไรให้สำเร็จ**

เฉพาะเจาะจง **เป้าหมายที่ดีจะต้องบอกจุดที่เราต้องการ หลายครั้งเป้าหมายจะมีความหมายกว้างเกินไป ยกตัวอย่างเช่น “ฉันจะใกล้ชิดพระเจ้ามากขึ้น” เป้าหมายแบบนี้กว้างเกินไป ดีกว่าที่จะเลือกเป้าหมายว่าจะทำบางอย่างที่คุณสามารถทำได้ซึ่งจะทำให้คุณใกล้ชิดกับพระเจ้าอย่างแน่นอน ตั้งเรื่องนั้นให้เป็นเป้าหมายแรกของคุณ**

เมื่อคุณปฎิบัติจนสำเร็จ ให้ตั้งเป้าหมายอีกอันหนึ่ง ซึ่งจะไปเสริมเป้าหมายแรกขณะที่คุณก้าวไปมีความสัมพันธ์กับพระเจ้าอีกก้าวหนึ่ง ให้ใช้คำบรรยายเป้าหมายแต่ละข้อ เป็นคำที่มีความหมายที่ตรงตัวและเฉพาะเจาะจง เป้าหมายนั้นต้องมีการกระทำเพียงอย่างเดียวเพื่อไม่ให้เป้าหมายซับซ้อนเกินไป

มีความหมาย **เป้าหมายจะต้องเกี่ยวข้องกับชีวิตของคุณในปัจจุบัน** เป้าหมายแบบ “ถ้าฉันรวยนะ ฉันจะถวายเงิน ฿1000 ให้แก่คริสตจักรทุกอาทิตย์” เป้าหมายแบบนี้ไม่ค่อยมีความหมายเท่าไหร่นักเพราะ คุณจะทำอะไรไม่ได้เลยในขณะนี้ ถ้าคุณรวยแล้วค่อยตั้งเป้าหมายแบบนี้

เป้าหมายของคุณจะต้องออกมาจากสิ่งที่เป็นไปได้สำหรับชีวิตของคุณในปัจจุบัน และจะต้องนำไปสู่การเปลี่ยนแปลงซึ่งคุณต้องการให้เกิดขึ้น

ปฎิบัติได้ **คุณสามารถทำเป้าหมายที่ตั้งไว้สำเร็จได้ในวันนี้ไหม?** เป้าหมายที่บอกว่า “ทุกครั้งที่ฉันถูกทดลอง ฉันจะรู้ว่าซาตานเป็นคนทดลองฉัน” เป้าหมายนี้ฟังดูดี แต่ปฎิบัติได้ไหม? คุณมีความสามารถที่จะบอกตัวเองได้หรือไม่ว่า ซาตานกำลังทดลองคุณอยู่ตั้งแต่เริ่มต้นที่การทดลองเกิดขึ้น? เป้าหมายนี้ฟังดูฝ่ายวิญญาณแต่เป็นเป้าหมายที่ใหญ่เกินไปสำหรับคริสเตียนใหม่ในการพยายามครั้งแรกที่จะเอาชนะการทดลอง

ให้เริ่มต้นด้วยเป้าหมายง่ายๆ สั้นๆ ซึ่งคุณสามารถทำให้สำเร็จได้ในวันเดียว ตัวอย่างเช่น “วันนี้ฉันจะจดบันทึกทุกสิ่งที่ฉันถูกทดลองให้ทำบาป” คุณสามารถทำให้เป้าหมายนี้เฉพาะเจาะจงมากขึ้นไปอีกโดยเขียนเฉพาะการทดลองบางอย่าง ยกตัวอย่างเช่น “...เมื่อฉันถูกทดลองให้สบถสาบาน”

**วัดได้ คุณสามารถวัดเป้าหมายนี้ได้ไหม “วันนี้ฉันจะเข้าใกล้พระเจ้าให้ใกล้ชิดขึ้น” เป้าหมายนี้ไม่ได้เขียนในลักษณะที่ง่ายที่จะตรวจวัดได้ ถ้าคุณต้องการแน่ใจว่าคุณกำลังเจริญเติบโตขึ้น คุณจำเป็นต้องเขียนเป้าหมายของคุณในลักษณะที่คุณเองสามารถจะวัดได้ง่ายๆ ว่าคุณได้เจริญก้าวหน้าขึ้น เป้าหมาย “วันนี้ทุกครั้งที่ฉันถูกทดลองให้ทำบาปฉันจะจดบันทึกไว้” สิ่งนี้สามารถตรวจวัดได้ เมื่อคุณจดบันทึกคุณก็ทำกิจกรรมบางอย่างสำเร็จซึ่งสามารถตรวจวัดได้**

ต่อไปนี้คือคำถามสี่ข้อที่จะถามคุณขณะที่คุณเขียนเป้าหมาย:

* คุณจะวัดอะไร?
* การวัดนี้จะใช้เครื่องมืออะไร?
* ฉันจะสามารถทำให้เป้าหมายนี้ง่ายพอที่จะตรวจวัดได้อย่างไร?
* ความก้าวหน้าของฉันจะสามารถให้คนอื่นตรวจวัดได้อย่างไร?

เป็นประโยชน์ **วัตถุประสงค์ทั้งหมดของ**การตั้งเป้าหมายนำไปประยุกต์ใช้ส่วนตัว **ก็เพื่อช่วยให้คุณเข้าใกล้ชิดพระเจ้ามากขึ้น ให้คิดล่วงหน้า ขณะที่คุณเขียนเป้าหมายจงถามตัวเองว่า “เป้าหมายนี้จะช่วยให้ฉันเติบโตได้อย่างไร?” ขณะทีคุณกำลังทำให้เป้าหมายแต่ละข้อสำเร็จ คุณเห็นว่าเป้าหมายเหล่านี้ช่วยให้คุณเป็นคริสเตียนที่ดีขึ้นได้อย่างไร?**

ทำไมจึงต้องท่องจำข้อพระคัมภีร์?

การท่องจำข้อพระคัมภีร์ต้องมีการทำงานอย่างหนักสำหรับพวกเราส่วนมาก แต่พระเจ้าเป็นผู้สั่งให้เราทำ
*“จงระวังที่จะเชื่อฟังถ้อยคำเหล่านี้ซึ่งข้าพเจ้าได้บัญชาท่านไว้ เพื่อจะเป็นการดีต่อท่านและลูกหลานของท่านเป็นนิตย์ เพราะท่านทำสิ่งที่ดีและถูกต้องในสายพระเนตรของพระยาห์เวห์
พระเจ้าของท่าน”*เฉลยธรรมบัญญัติ 12:28 ฉบับมาตรฐาน

พระธรรมสดุดี 119 ถูกเขียนโดยคนซึ่งเห็นได้ชัดเจนว่า ได้อุทิศถวายตัวให้แก่พระวจนะของพระเจ้า

ข้อพระคัมภีร์นี้แสดงถึงความสำคัญของ :

1. การนำของพระเจ้าสำหรับชีวิตของคุณ
2. การเชื่อฟังพระวจนะของพระเจ้า
3. ความเชื่อในพระวจนะของพระเจ้า

คุณควรอ่านสดุดี บทที่ 119 เพื่อให้เห็นความจำเป็นของการท่องจำข้อพระคัมภีร์เพื่อทำให้ชีวิต
คริสเตียนของคุณเติบโตเป็นผู้ใหญ่

การท่องจำข้อพระคัมภีร์จะ…

การท่องจำข้อพระคัมภีร์จะช่วยให้เราเปลี่ยนจิตใจใหม่ คุณสามารถใคร่ครวญในพระวจนะของพระเจ้าไม่ว่าคุณจะกำลังทำอะไรอยู่ จะล้างจาน ตัดหญ้า หรือกำลังเข้าคิว “*อย่าลอกเลียนแบบอย่างคนในยุคนี้ แต่จงรับการเปลี่ยนแปลงจิตใจ แล้วอุปนิสัยของท่านจึงจะเปลี่ยนใหม่ เพื่อท่านจะได้ทราบพระประสงค์ของพระเจ้า จะได้รู้ว่าอะไรดี อะไรเป็นที่ชอบพระทัย และอะไรดียอดเยี่ยม”* โรม 12:2 ฉบับมาตรฐาน

การท่องจำข้อพระคัมภีร์จะช่วยคุณเมื่อคุณเตรียมตัวสำหรับช่วงชีวิตที่มีพายุ “*เพราะฉะนั้น ทุกคนที่ได้ยินคำเหล่านี้ของเราและประพฤติตาม ก็เปรียบเสมือนผู้ที่มีสติปัญญาสร้างบ้านของตนไว้บนศิลา***”***มัทธิว 7:24 (ฉบับมาตรฐาน)*

การท่องจำข้อพระคัมภีร์จะช่วยคุณเมื่อเผชิญกับการทดลอง **“***และพร้อมกับสิ่งทั้งหมดนี้ จงเอาความเชื่อเป็นโล่ ด้วยโล่นี้พวกท่านจะสามารถดับลูกศรเพลิงทั้งหมดของมารร้าย  จงเอาความรอดเป็นหมวกเหล็กป้องกันศีรษะ และจงถือพระแสงของพระวิญญาณคือพระวจนะของพระเจ้า”* เอเฟซัส 6:16-17
(ฉบับมาตรฐาน)

การท่องจำข้อพระคัมภีร์คือหนทางที่จะหนุนใจตัวเราเองและหนุนใจคนอื่น **“***เพราะว่าสิ่งที่เขียนไว้ในสมัยก่อนนั้น ก็เขียนไว้เพื่อสั่งสอนเรา เพื่อเราจะได้มีความหวังโดยความทรหดอดทน และโดยการหนุนใจจากพระคัมภีร์”* โรม 15:4 (ฉบับมาตรฐาน)

การท่องจำข้อพระคัมภีร์จะทำให้คุณพร้อมเป็นพยานกับคนอื่น **“***เท้าของผู้นำข่าวซึ่งอยู่บนภูเขานั้นช่างงดงามจริง คือผู้นำข่าวที่ประกาศสันติภาพและผู้ที่นำข่าวอันน่ายินดี ทั้งเท้าของผู้ประกาศความรอด และ
ผู้กล่าวกับศิโยนว่า “พระเจ้าของท่านทรงครอบครอง”*  *อิสยาห์ 52:7 (ฉบับมาตรฐาน)*

การท่องจำข้อพระคัมภีร์จะช่วยคุณในการอธิษฐานและนมัสการพระเจ้า เมื่อคุณรู้สึกว่าไม่อยากอธิษฐานหรือนมัสการพระเจ้า จงท่องข้อพระคัมภีร์ที่จะช่วยเปิดการสนทนาระหว่างคุณกับพระเจ้า
*“ในพระเจ้า ผู้ที่ข้าพระองค์สรรเสริญพระวจนะ* *ในพระเจ้า ข้าพระองค์วางใจ ข้าพระองค์จะไม่กลัว* *เนื้อหนังจะทำอะไรข้าพระองค์ได้?* สดุดี 56:4 (ฉบับมาตรฐาน)

การท่องจำข้อพระคัมภีร์ช่วยให้คุณสังเกตคำสอนเท็จได้ “*จงระวังให้ดี อย่าให้ใครทำให้พวกท่านตกเป็นทาสด้วยหลักปรัชญา และคำหลอกลวงที่เหลวไหลตามตำนานของมนุษย์ ตามพวกภูตผีที่ครอบงำของจักรวาล ไม่ใช่ตามพระคริสต์”* *โคโลสี 2:8 (ฉบับมาตรฐาน)*